open-index/open-wikipedia-markdown huggingface dataset:
אליקודי

**אליקודי** (באיטלקית: **Alicudi**) הוא המערבי באיי קבוצת האיים האיאוליים מצפון לסיציליה, בדרום איטליה. הוא נמצא כ-40 קילמוטר מערבית מליפארי.

## גאוגרפיה
אליקודי הוא בעל צורה קונית עם בסיס עגול, כאשר פסגתו הוא בגובה של 675 מטר מעל פני הים. השליש הצפון מערבי שלו הוא תלול, בור ובלתי מיושב.

## גאולוגיה
האי נוצר בשש תקופות התפרצות געשיות שכללו זרימת לבה, יצירת  והתפרצות סטרומבוליאנית. בין תקופות אלו עבר האי בלייה, ובשלוש פעמים נוצר קלדרה כתוצאה מהתמוטטות לוע. בשלוש התקופות הראשונות ההתפרצויות היו בזלתיות, ובשלוש התקופות האחרונות כללו אנדזיט. הדעות חלוקות לגבי הזמנים של שש התקופות. על פי דעה אחת, התקופה הראשונה הייתה לפני 106,000 שנים, התקופה הרביעית לפני 80,000 שנים, והתקופה השישית לפני 28,000 שנה. על פי דעה אחרת, הפעילות הגעשית החלה לפני כ-110,000–120,000 שנים, התרחשה ברובה בתקופה שבין 81,000–100,000 שנים ואז הייתה הפוגה ארוכה שאחריה הייתה פעילות נוספת בתקופה שבין 26,000–41,000 שנים. חלק מהמחלוקת נובעת מהמצאות משקע ימי מלפני כ-80,000 שנה מעל חלק משכבות הלבה, והשאלה האם הן מכסות את הלבה של התקופה החמישית או נמצאות מתחתיו. עם זאת, יש הסכמה שהפעילות הגעשית האחרונה באי מתוארכת ללפני כ-27,000 שנה.

## היסטוריה
לפי עדויות ארכאולוגיות, בני אדם ישבו באי כבר במאה ה-17 לפני הספירה. קרמיקה מהתקופה הרומית נמצאה בחוף המזרחי של האי. סטראבון כותב שהאי שימש למרעה.

בגלל ריחוקו של האי, ואי יכולתו לשאת התיישבות רבה שיכולה להגן על עצמה, הייתה אליקודי יעד נוח לפשיטות של שודדי ים, ועל כן יושבי האי בנו בתים במקומות גבוהים ומבוצרים.
[ממוזער|[האיים האיאוליים ובהם אליקודי]]

החקלאות באי כוללת גפנים ודיג לובסטר.  כתב בספרו שיצא בשנת 1824 שבאי גדלו , פשתן, חיטה משובחת, צלפים וקטניות, בהן חרובים.

במהדורת 1913 של מדריך לים התיכון נאמר שאספקה של אוכל ומים באי מועטה ושלאי הגיע קו ספנות אחת לשבועיים ממסינה. במדריך משנת 1998 נאמר שבאי אין כבישים סלולים, יש בית מלון אחד ולאחרונה הותקן חשמל.

## אוכלוסייה
בשנת 1825 נמנו באי 370 תושבים, בשנת 1871 599 תושבים, בשנת 1911 813 תושבים ובשנת 1931 580 תושבים. בשנת 1951 נמנו 330 תושבים, בשנת 1961 230 תושבים ומדריך משנת 1998 מונה 125 תושבים.

## קישורים חיצוניים

## הערות שוליים

קטגוריה:האיים האיאוליים
1991 בטלוויזיה

בערך זה מצוינים אירועים בולטים שהתרחשו במהלך שנת 1991 ונוגעים לעולם הטלוויזיה.

## אירועים בולטים

* 1 באפריל – ערוץ הטלוויזיה קומדי סנטרל מתחיל את שידוריו בארצות הברית.
* 5 במאי – תחרות האירוויזיון התקיימה ברומא שבאיטליה. בתחרות זכתה שוודיה, עם שירו של הזמרת השוודית קרולה "Fångad av en stormvind" ("נסחפת בסערת האהבה").

## סדרות ותוכניות טלוויזיה חדשות ב-1991

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1991. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1991]]**.

;**בישראל**

;**במדינות אחרות**
;

;

## סדרות ותוכניות בולטות שבוטלו או הסתיימו ב-1991

;**בארצות הברית**

## נולדו

* 20 בינואר – חן אמסלם, שחקנית ודוגמנית ישראלית
* 10 בפברואר – אמה רוברטס, שחקנית אמריקאית
* 3 באפריל – היילי קיוקו, זמרת-יוצרת ושחקנית אמריקאית
* 4 באפריל – ג'יימי לין ספירס, שחקנית
* 10 באפריל – אמנדה מישלקה, שחקנית אמריקאית
* 9 באוגוסט – קנדלה וטראנו, שחקנית ודוגמנית ארגנטינאית
* 17 באוגוסט – אוסטין באטלר, שחקן אמריקאי
* 18 באוגוסט – ריצ'רד הרמון, שחקן קנדי
* 21 באוגוסט – שני אטיאס, שחקנית ישראלית
* 26 באוגוסט – דילן או'בריאן, שחקן אמריקאי, שיחק בזאב צעיר
* 27 באוגוסט – לי סונג-יאול, זמר ושחקן דרום קוריאני
* 10 באוקטובר – מריאנה אספוסיטו, שחקנית, זמרת ודוגמנית ארגנטינאית
* 18 באוקטובר – טיילר פוסי, שחקן וזמר אמריקאי
* 30 באוקטובר – חורחה לופז, שחקן צ'יליאני
* 13 בנובמבר – דבון בוסטיק, שחקן טלוויזיה וקולנוע קנדי
* 15 בנובמבר – שיילין וודלי, שחקנית קולנוע וטלוויזיה אמריקאית
* 12 בדצמבר – חיימה לורנטה, שחקן ספרדי
* 13 בדצמבר – אסף הרץ, שחקן ישראלי
* 19 בדצמבר – קיינן לונסדייל, שחקן, רקדן וזמר-יוצר אוסטרלי

## נפטרו

[שמאל|ממוזער|150px|[מייקל לנדון]]
* 1 ביולי – מייקל לנדון, שחקן ובמאי יהודי אמריקאי אשר נודע במיוחד בזכות הופעתו בסדרת הדרמה ההיסטורית "בית קטן בערבה" (נולד ב-1936)
* 11 באוקטובר – רד פוקס, קומיקאי ושחקן טלוויזיה אפרו-אמריקאי אשר נודע במיוחד בזכות הופעתו בקומדיית המצבים "סנפורד ובנו" (נולד ב-1922)

## פרסים

## קישורים חיצוניים

## הערות שוליים
סמואל קרפטס

**סמואל צ'נדלר קרפטס** (באנגלית: **Samuel Chandler Crafts**; ) היה פוליטיקאי אמריקאי מוורמונט, איש המפלגה הדמוקרטית-רפובליקנית, לאחר מכן המפלגה הלאומית הרפובליקנית, ולבסוף המפלגה הוויגית, שכיהן כחבר בית הנבחרים של מדינתו בשלוש תקופות כהונה שונות בשנים 1796–1805, כחבר בית הנבחרים של ארצות הברית בשנים 1817–1825, כמושל ורמונט ה-12 בשנים 1828–1831, וכסנאטור בשנים 1842–1843.
## ראשית חייו
סמואל קרפטס נולד בעיירה וודסטוק שבמושבת קונטיקט, כבנם של מהיטבאל צ'נדלר (אחותו של הצייר וינטרופ צ'נדלר ) ושל אבנעזר קרפטס , שייסד את העיירה קרפטסברי שבוורמונט כאשר התיישב שם ב-1791. ב-1790 סיים קרפטס את לימודיו בהרווארד קולג'. ב-1798 הוא נשא לאישה את יוניס טוד, ולשניים נולדו שני ילדים.
## קריירה
בשנים 1799–1829 היה קרפטס פקיד העיירה של קרפטסברי, וב-1793 היה נציג לוועידת החוקה של ורמונט, שם הוא היה צעיר הנציגים. בשנים 1796, 1800–1803 ו-1805 כיהן קרפטס כחבר בית הנבחרים של ורמונט, ובשנים 1798–1799 שימש כפקיד הבית. בשנים 1796–1815 הוא היה רשם הצוואות ובשנים 1800–1810 ובשנים 1825–1828 עוזר שופט בבית המשפט של מחוז אורלינס.

ב-1802 ערך קרפטס סקר בוטני נרחב של עמק נהר המיסיסיפי. בשנים 1809–1813 הוא היה חבר מועצת הצנזורים של מדינתו. במועצה זו היו 12 חברים שחלקו סמכות ביצועית עם מושל המדינה. בשנים 1810–1816 היה קרפטס השופט הראשי של מחוז אורלינס. בשנים 1817–1825 כיהן קרפטס כחבר בית הנבחרים של ארצות הברית, ולאחר מכן שב למועצת המושל עד 1826.

בשנים 1828–1831 כיהן קרפטס כמושל ורמונט. כאשר הוא היה חבר בוועידת החוקה של ורמונט שהתקיימה ב-1829, הוא שימש כנשיא הוועידה. בשנים 1836–1839 הוא היה הפקיד של מחוז אורלינס. ב-1842 הוא מונה לאייש את מושבו של סמואל פרנטיס בסנאט של ארצות הברית שהתפנה עקב התפטרותו של זה האחרון. באוקטובר אותה שנה הוא נבחר להשלים את תקופת כהונתו בסנאט של פרנטיס, ובסך הכול כיהן בסנאט מאפריל 1842 ועד מרץ 1843. לאחר מכן הוא לא היה מועמד לתקופת כהונה מלאה בסנאט והוחלף בוויליאם אפהאם.
## מותו
סמואל קרפטס פרש לחוותו בקרפסטברי, שם הוא נפטר ב-19 בנובמבר 1853. הוא נטמן בבית הקברות של נורת' קרפטסברי.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1568-1569


## קישורים חיצוניים

* סמואל קרפטס באתר אגודת המושלים הלאומית 
* 
* סמואל קרפטס באתר The Political Graveyard 
* 

## הערות שוליים

קטגוריה:אמריקאים ילידי קונטיקט
קטגוריה:מושלי ורמונט
קטגוריה:מושלי מדינות ארצות הברית מהמפלגה הלאומית הרפובליקנית
קטגוריה:חברי הסנאט של ארצות הברית מוורמונט
קטגוריה:סנאטורים חברי המפלגה הוויגית
קטגוריה:חברי בית הנבחרים של ארצות הברית מוורמונט
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי האספה הכללית של ורמונט
קטגוריה:שופטי בתי המשפט של מדינת ורמונט
קטגוריה:בוגרי אוניברסיטת הרווארד
קטגוריה:אמריקאים שנולדו ב-1768
קטגוריה:אמריקאים שנפטרו ב-1853
מרכז אנה פרנק בברלין

**מרכז אנה פרנק** (בגרמנית: **Anne Frank Zentrum**), הממוקם בברלין, הוא מוזיאון היסטורי המוקדש לאנה פרנק וליומנה. המרכז כולל תערוכות מגוונות ותוכניות חינוכיות, והוא מחויב לפעול נגד אנטישמיות, דעות קדומות וכל סוג של אפליה.
ימין|ממוזער|ציור קיר של אנה פרנק בכניסה הקדמית של מרכז אנה פרנק

## היסטוריה
מרכז אנה פרנק בברלין נוסד בשנת 1994 בתגובה לתערוכה הבין-לאומית הנודדת "עולמה של אנה פרנק, 1929–1945". תערוכה זו הוצגה בשישה רבעים של העיר לציון 50 שנה לשחרור מהנאציזם. על מנת לתאם את התערוכה ואת התוכנית החינוכית הנלווית אליה, הוקם אגודת הידידים של הפרויקט.

מתוך ארגון זה נוסד מרכז אנה פרנק בברלין, בתמיכתם של מרכזי אנה פרנק הקיימים בבריטניה, ששימשו כמדריכים וכמקורות השראה.

בהסכם שיתוף פעולה עם בית אנה פרנק באמסטרדם, נפתח המרכז ב-12 ביוני 1998. מאז ספטמבר 2002, שוכן המרכז ברחוב רוזנטהלר 39, בסמוך להאקשה הפה שבברלין.

## התערוכה בברלין
ב-4 בנובמבר 2006 נפתחה התערוכה הקבועה החדשה "אנה פרנק. כאן ועכשיו", המתארת את סיפור חייה האישי של אנה פרנק וכיצד הוא מתקשר לעולם שבו חיה. התערוכה כוללת גם נקודות מבט עכשוויות של צעירים מברלין.

## תערוכות נודדות
מרכז אנה פרנק משקיע גם ביצירת **תערוכות נודדות**, שמעודדות עיסוק בהיסטוריה וכן בנושאים כגון דמוקרטיה וזכויות אדם ברמה הלאומית והגלובלית. בנוסף, המרכז ממלא תפקיד פעיל במאבק נגד קיצוניות ימנית בגרמניה.

## קישורים חיצוניים

## הערות שוליים

קטגוריה:זיכרון השואה
קטגוריה:גרמניה: מוזיאונים להנצחת השואה
קטגוריה:ברלין: מוזיאונים
קטגוריה:ברלין: תרבות
קטגוריה:הנצחת אנה פרנק
בית הנבחרים של איווה

**בית הנבחרים של איווה** (באנגלית: **Iowa House of Representatives**) הוא הבית התחתון של האספה הכללית של איווה, במקביל לבית העליון, הסנאט של איווה. בית הנבחרים מכיל כ-100 נציגים הנבחרים במחוזות חד-נציגיים (כאשר כל מחוז בחירה של הסנאט מחולק לשני מחוזות בחירה לבית הנבחרים). בכל מחוז יש אוכלוסייה של כ-30,464 תושבים, בהתאם למפקד האוכלוסין של ארצות הברית מ-2010. בית הנבחרים נפגש בקפיטול מדינת איווה בבירה דה מוין.

חבר בית הנבחרים חייב להיות בן 21 לפחות, אזרח אמריקאי, תושב איווה למשך שנה אחת לפחות ותושב מחוז הבחירה במשך 60 יום טרם הבחירות.

בניגוד לבית העליון, (הסנאט של איווה), חברי בית הנבחרים מכהנים כהונת בת שנתיים כאשר כל הנציגים עומדים לבחירה מחדש כל שנתיים זוגיות, ללא מגבלת כהונה. השכר השנתי עומד על כ-$25,000.

נכון לפברואר 2025, למפלגה הרפובליקנית יש רוב של כ-67 נציגים, אל מול 33 נציגי המפלגה הדמוקרטית.

## חברים בולטים בעבר
* וויליאם ס. בירדסלי, מושל איווה מ-1949 עד 1954
* וויליאם וו. בלקנאפ, מייג'ור גנרל בצבא ארצות הברית ומזכיר המלחמה הפדרלי מ-1869 ועד שהתפטר תחת איום בהדחה ב-1876.
* טרי ברנסטאד, מושל איווה מ-1983 עד 1999 ומ-2011 עד 2017
* אבי פינקנאואר, נציג ארצות הברית לשעבר, 2019 עד 2021
* רוברט די פולטון, מושל איווה במשך 16 ימים ב-1969
* צ'אק גראסלי, סנטור פדרלי המכהן מ-1981
* וויליאם מ. סטון, שבוי מלחמה במלחמת האזרחים ומושל איווה מ-1864 עד 1868.

## קישורים חיצוניים

## הערות שוליים

קטגוריה:איווה
איווה
הסנאט של איווה

**הסנאט של איווה** (באנגלית: **Iowa Senate**) הוא הבית העליון של האספה הכללית של איווה. הסנאט מורכב מכ-50 סנטורים ממחוזות חד-נציגיים המייצגים כ-60,927 תושבים בהתאם למפקד האוכלוסין של ארצות הברית מ-2010. כל מחוז בחירה לסנאט מורכב משני מחוזות בחירה לבית הנבחרים של איווה. הסנאט נפגש בקפיטול מדינת איווה בבירה דה מוין.

בניגוד לבית הנבחרים של איווה, הסנטורים בסנאט של אייווה מכהנים בכהונה של כארבע שנים (אך בדומה לבית הנבחרים - ללא הגבלת כהונה). חצי מהסנטורים נבחרים מדי שנתיים. השכר השנתי עומד על כ-25,000 דולרים.

נכון לפברואר 2025, למפלגה הרפובליקנית יש רוב של כ-34 סנטורים אל מול 16 סנטורים מהמפלגה הדמוקרטית.

## סנטורים בולטים מהעבר
* סמואל ג'. קירקווד, מושל איווה פעמיים (1860–1864, 1876–1877); סנטור אמריקאי פעמיים (1866–1867, 1877–1881); מזכיר הפנים של ארצות הברית (1881–1882)
* ג'ורג' ג' רייט, סנטור אמריקאי 1871–1877
* טום וילסאק, מזכיר החקלאות של ארצות הברית 2009–2017 ו-2021–2025, לשעבר מושל איווה 1999–2007, ומועמד דמוקרטי לתקופה קצרה לנשיאות ארצות הברית ב-2008
* ג'ורג' א. ווילסון, מושל איווה 1939–1943
* סטיב קינג, נציג בבית הנבחרים של ארצות הברית במחוז הקונגרס הרביעי של איווה (2003–2021)
* ג'וני ארנסט, סנטורית פדרלית מכהנת מאז 2015
* קים ריינולדס, מושלת איווה מכהנצ מאז 2017, סגנית מושל איווה לשעבר (2011–2017)
* רנדי פינסטרה, חבר בית הנבחרים האמריקאי מאז 2021.
* מריאנט מילר-מיקס, חברת בית הנבחרים האמריקאי מאז 2021.

## קישורים חיצוניים

## הערות שוליים

איווה
קטגוריה:איווה
אייל אברהמי

**אייל שלום אברהמי** (נולד ב-1965) הוא שופט בדימוס ומגשר, אשר כיהן בעבר כנשיא בית הדין לעבודה בירושלים וכמנהל המרכז להכשרה ולהשתלמות שופטים שבבית המשפט העליון.

נולד בישראל בשנת 1965. למד בישיבה התיכונית מדרשית נעם בפרדס חנה, בה סיים את לימודיו ב-1982, וב-1983 למד בישיבה גבוהה. ב-1986 סיים לימודי משפטים באוניברסיטת בר-אילן במסגרת העתודה האקדמית ולאחר מכן התמחה עד שנת 1987 במשרד עורכי דין ובשנת 1989 הוסמך כעורך דין. בשנים 1987 עד 1992 שירת בצה"ל כתובע בפרקליטות הצבאית, כתובע חילי בחיל הים, כראש מדור הדרכה וכסניגור.

בשנת 1993 סיים לימודי מוסמך במשפטים באוניברסיטה העברית, ובין השנים 1993–1997 שימש כיועץ משפטי לאוניברסיטת בן-גוריון, בה החל להרצות על משפט מנהלי ודיני עבודה לתואר שני במנהל עסקים החל משנת 1996.

בינואר 1997 מונה לשופט בבית הדין האזורי לעבודה בבאר שבע. בספטמבר 2000 עבר לכהן בבית הדין האזורי לעבודה בירושלים. בדצמבר 2015 מונה לנשיא בית הדין האזורי לעבודה בירושלים. החל מדצמבר 2022 מכהן כ'שופט בכיר' בבית הדין האזורי לעבודה בירושלים. במקביל, ביולי 2023 מונה לכהונה בפועל כמנהל המרכז להכשרה ולהשתלמות שופטים על שם זוסמן, כשבינואר 2024 מונה לכהונה קבוע בתפקיד.

## פסקי דין
ב-2008 קבע כי יש לשלם למתמחים בבתי המשפט בגין עבודתם בשעות נוספות. באותה שנה שימש כבורר בין עובדי בנק ישראל ומשרד האוצר ופסק כי על עובדי הבנק להחזיר כספים ששולמו להם שלא כדין במשך עשור.

ב-2019 פסק פיצויים חריגים בלמעלה ממיליון שקלים לנפגעת הטרדות מיניות מצד מנהל במקום עבודה. בגין הפגיעה הנפשית פסק אברהמי פיצויים על סך 200 אלף שקלים, בגין אובדן השתכרות בעבר פסק 257 אלף שקלים ובגין אובדן כושר השתכרות 486 אלף שקלים. בנוסף פסק 92 אלף שקלים בגין הפסדי פנסיה (שהייתה אמורה לקבל לולא נפגע כושר השתכרותה), על סך 43.3 אלף בגין הוצאות רפואיות שנדרשה להן והוצאות משפט על סך 40 אלף שקלים.

אברהמי דן בתביעתה של עובדת מעון ראש הממשלה שירה רבן כנגד שרה נתניהו. במסגרת ההליך מתח ביקורת על כתב התביעה שכלל לדבריו 'נוסח פוגעני ומיותר'. לבסוף, דחה אברהמי את התביעה וציין כי עדותה של רבן לא הייתה מהימנה וכי לא הצליחה להוכיח התעמרות בעבודה מצד שרה נתניהו.

ב-2024 קבע כי אי חידוש החוזה של מספר שחקני בית"ר ירושלים מהווה פיטורים ומחייב את הקבוצה לשלם להם פיצויי פיטורים.

ב-2025 פרש מתפקידיו במערכת בתי המשפט, והחל לעסוק בגישור, בין היתר במסגרת חברת נבו ופתרונות - המוסד ליחסי עבודה במגזר הציבורי, מייסוד משרד האוצר וההסתדרות הכללית.

## קישורים חיצוניים

* השופט אייל אברהמי - זכות השביתה וזכות ההתאגדות במשפט הישראלי, כנס צובה השלושה-עשר.

## הערות שוליים

קטגוריה:נשיאי בתי הדין האזוריים לעבודה
קטגוריה:בוגרי מדרשית נעם
קטגוריה:בוגרי העתודה האקדמית
קטגוריה:פרקליטי הפרקליטות הצבאית
קטגוריה:בוגרי אוניברסיטת בר-אילן: משפטים
קטגוריה:נוף איילון: אישים
קטגוריה:בוגרי האוניברסיטה העברית בירושלים: משפטים
קטגוריה:סגל אוניברסיטת בן-גוריון בנגב
קטגוריה:ישראלים שנולדו ב-1965
ג'ורג' צ'ילקוט

**ג'ורג' מיילס צ'ילקוט** (באנגלית: **George Miles Chilcott**; 2 בינואר 1828 – 6 במרץ 1891) היה ציר בבית הנבחרים של ארצות הברית מטעם טריטוריית קולורדו, וחבר הסנאט של ארצות הברית מטעם מדינת קולורדו.

## ביוגרפיה
צ'ילקוט נולד ב-2 בינואר 1828 במחוז הנטינגדון שבפנסילבניה ליד קאסוויל. בשנת 1844, עבר עם הוריו למחוז ג'פרסון שבאיווה. הוא למד שם רפואה תקופה קצרה, עד לשנת 1850, אך לאחר מכן בחר לעבוד כחקלאי ובגידול בעלי חיים. בשנת 1853 מונה לשריף במחוז ג'פרסון.

בשנת 1856 עבר לטריטוריית נברסקה, שם נבחר לחבר במועצת המחוקקים הטריטוריאלית של נברסקה מטעם מחוז ברט. הוא עזב את המועצה בשנת 1859 כאשר עבר לטריטוריית קולורדו.

בקולורדו היה חבר בוועידה החוקתית ובבית המחוקקים הטריטוריאלי במהלך שני המושבים הראשונים, בשנים 1861–1862. הוא למד משפטים והתקבל ללשכת עורכי הדין בשנת 1863. בין השנים 1863 ל-1867 עבד כרשם במשרד הקרקעות של ארצות הברית באזור קולורדו.

בשנת 1865 נבחר כציר לבית הנבחרים של ארצות הברית, אך לא הורשה להיכנס ולמלא את תפקידו. בשנת 1866 נבחר שוב, וכיהן קדנציה אחת כציר רפובליקני בקונגרס ה-40. לאחר מכן הצטרף למועצה הטריטוריאלית למשך שנתיים,  בין 1872 ל-1874.

קולורדו התקבלה כמדינה בשנת 1876, ובשנת 1878 הוא נבחר לחבר בבית הנבחרים של קולורדו. ב-11 באפריל 1882 מונה לחבר הסנאט של ארצות הברית כדי למלא את המושב שהתפנה בעקבות התפטרותו של הנרי טלר, ובכך הצטרף לקונגרס ה-47 כנציג רפובליקני. כהונתו בסנאט הסתיימה בשנת 1883, ולאחר שנה קצרה בשירות פרש מהחיים הציבוריים.

הוא נפטר בסנט לואיס שבמיזורי ב-6 במרץ 1891, והובא למנוחות בבית הקברות של הבונים החופשיים, בפואבלו שבקולורדו.

## קישורים חיצוניים
* 
*

קטגוריה:אמריקאים ילידי פנסילבניה
קטגוריה:חברי הסנאט של ארצות הברית מקולורדו
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1828
קטגוריה:אמריקאים שנפטרו ב-1891
אוניברסיטת קלקוטה

**אוניברסיטת קלקוטה** (באנגלית: **University of Calcutta**, או בקיצור **CU**, היא אוניברסיטה ציבורית הממוקמת בקולקטה, מערב בנגל, הודו. באוניברסיטה פועלות 151 מכללות ללימודי תואר ראשון ו-16 מכונים בקולקטה ובאזורים סמוכים. היא הוקמה ב-24 בינואר 1857 והיא האוניברסיטה הרב-תחומית הוותיקה ביותר בתת-היבשת ההודית ובדרום מזרח אסיה.

האוניברסיטה כוללת ארבעה עשר קמפוסים הפרוסים על פני העיר קולקטה ופרבריה.

על בוגרי וסגל האוניברסיטה נמנים כמה חתני פרס נובל, בהם רונלד רוס, רבינדרנת טאגור, צ'נדרסקהארה ונקאטה ראמאן, אמרטיה סן ואבהיג'יט באנרג'י.

## דירוגים
אוניברסיטת כלכותה דורגה במיקום 801–1000 בדירוג QS ב-2023 ו-181 באסיה. היא דורגה בדירוג 1001–1200 בעולם בדירוג Times Higher Education ב-2023, ובדירוג 401–500 באסיה בשנת 2022. האוניברסיטה דורגה בדירוג 901–1000 בדירוג שנגחאי לשנת 2022.

## קישורים חיצוניים

קלקוטה
קטגוריה:קולקטה: מבנים
קסנדרה (סדרת טלוויזיה)

**קסנדרה** (בגרמנית: **Cassandra**) היא סדרת טלוויזיה גרמנית מסוגת דרמת מדע בדיוני־אימה מבית נטפליקס. הסדרה נכתבה ובוימה על ידי בנימין גוטשה. עלילת הסדרה עוסקת במשפחה העוברת לגור בבית חכם, שמתופעל על ידי עוזרת אלקטרונית בשם "קסנדרה". הסדרה עוברת חליפות בין שנות ה־2020, זמן האירועים הנוכחיים, לבין שנות ה־60 וה־70, שמתמקדות במשפחה הקודמת שהתגוררה בבית ובסיפור הרקע של קסנדרה.

הסדרה עלתה לשירות הזרמת המדיה נטפליקס ב־6 בפברואר 2025.

## עלילה
קסנדרה, עוזרת ביתית אלקטרונית, שפותחה בשנות ה־70 ושולבה בבית משפחה, מתחילה לעבוד שנית כאשר משפחה אחרת עוברת לגור בבית, שהיה ריק במשך למעלה מ־50 שנים, לאחר שהמשפחה הקודמת מתה בנסיבות מסתוריות.

קסנדרה רואה עצמה כשווה וכחלק מהמשפחה וחותרת בכל האמצעים לשימור ולשיפור מעמדה.

## פרקים
הסדרה עלתה גלובלית לנטפליקס ב־6 בפברואר 2025.

# להתחיל מחדש (Ein neuer Anfang)
# מי אני? (?Wer bin ich)
# סוף משחק (Endspiel)
# משחק ילדים (Ein Kinderspiel)
# אתה לא לבד (Du bist nicht allein)
# חג שמח (Frohe Weihnachten)

## שחקנים ודמויות
* לביניה וילסון  – קסנדרה
*מינה טנדר  – סמירה פריל
* מיכאל קלמר – דויד פריל
* מארי טולה – ג'ונוֹ פריל
* ג'ושוע קנטרה – פין פריל
* פרנץ הרטוויג  – הורסט שמיט
* אליאס גרינטל – פיטר שמיט (בגיל 16/17)
** מישל קוך – פיטר שמיט (בגיל 8)
* רפאל וסטרמאייר – יורגן
* פינה קור – בירגיט
* פיליפ שנאק – סטיב
* מרים היימן – ניקול (אימו החורגת של סטיב)
* קארן דהאמן – פראו שוורדט (המורה של ג'ונו)
* נשה דמיר – קתלין (אחותה של סמירה)
* אָווה פץ' – אמילי
* אלכסנדרה פינדר  – קרסטין (אמא של אמילי)
* סימון פביין – ג'נס
* רוזיקה חיידרי – פראו מליס
* לורנץ גרבו – וילהלם ארנסט (טכנאי בדיקת ה"אולטראסאונד וקטור", והשתתף בהמרת קסנדרה)
* עזיזה פליטנר – לאורה ברנדט (המטפלת של סמירה)
* לורנדה לינגלוף – סימון שוורץ
* ניקול יוהאנווהר – מרים שווסטר
* פיטר ברהאשוס – קורט פרופטנר
* פרנק סולמן – ד"ר ונדלר

## הפקה
הסדרה בת ששת הפרקים נכתבה ובוימה על ידי בנימין גוטשה. אמארה פאלאסיוס הייתה המפיקה בפועל והייתה גם חלק מצוות המפיקים, בשיתוף עם אווה סטדלר וכריסטיאן בקר. חברת ההפקה היא Rat Pack הפקות. מנהל הצילומים (סינמטוגרפר ) היה ג. מוריס קיט'נר. מתיו למבולי הלחין את המוזיקה.

הצילומים התקיימו בין התאריכים 7 באוגוסט 2023 עד 21 בדצמבר 2023 בקלן והסביבה.

## ביקורת
על פי אתר Rotten Tomatoes הסדרה זכתה לדירוג של 100% מצד מבקרי הטלוויזיה ו־70% מצד הצופים.

## הטכנולוגיה המוצגת בסדרה
על אף אסוציאציות אפשריות לבינה מלאכותית (AI), להליך המתואר בסדרה – דיגיטציה של תודעה אנושית, אין כל קשר ל־AI, והוא כולו בתחום המדע הבדיוני (ובאופן יותר כולל: מכונה בעלת מוּדעוּת עצמית היא בתחום המדע הבדיוני).

## קישורים חיצוניים

## ביאורים

## הערות שוליים

קטגוריה:סדרות טלוויזיה גרמניות
קטגוריה:נטפליקס: תוכניות וסדרות
קטגוריה:סדרות דרמת אימה
קטגוריה:סדרות מדע בדיוני גרמניות
קטגוריה:סדרות טלוויזיה גרמניות שעלו לשידור בשנות ה-2020
יונתן טפר

**יונתן טפר** (נולד ב-31 באוקטובר 2000) הוא כדורגלן ישראלי המשחק בעמדת הקשר בעירוני טבריה.

## קריירה
טפר התחיל את הקריירה שלו בקבוצות ילדים מקומיות ובהן: הפועל פרדסיה, הפועל רעננה, מכבי הרצליה, מכבי נתניה עד שבגיל 17 הצטרף לבית"ר טוברוק. בקיץ  חתם בהפועל כפר שלם מהליגה הלאומית. ב-10 בנובמבר ערך את הופעת הבכורה שלו בקבוצה בתיקו 1-1 נגד הפועל ראשון לציון.

בקיץ  חתם בהפועל מרמורק מליגה א' דרום. ב-24 בספטמבר 2021 הבקיע את שער הבכורה שלו בקריירה בניצחון 0-2 נגד מכבי הרצליה. עד סיום העונה רשם 7 שערים ב-31 משחקי ליגה.

בקיץ  חזר לליגה הלאומית וחתם בהפועל עכו.

בקיץ  חתם במכבי פתח תקווה מליגת העל. ב-26 באוגוסט ערך את הופעת הבכורה שלו בקבוצה בתיקו 1-1 נגד הפועל ירושלים. ב-30 במאי 2024 זכה עם מכבי פתח תקווה בגביע המדינה, לאחר ניצחון 1:0 בגמר הגביע על הפועל באר שבע.

ב-9 בספטמבר 2024 חתם בעירוני טבריה.

## תארים

;מכבי פתח תקווה
* גביע המדינה: 2023/2024

## חיים אישיים
אביו הוא מנכ"ל ההתאחדות לכדורגל בישראל, יריב טפר.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אבן יהודה: כדורגלנים
קטגוריה:כדורגלני הפועל כפר שלם
קטגוריה:כדורגלני הפועל מרמורק
קטגוריה:כדורגלני הפועל עכו
קטגוריה:כדורגלני מכבי פתח תקווה
קטגוריה:כדורגלני עירוני טבריה
קטגוריה:ישראלים שנולדו ב-2000
זאהי אחמד

**זאהי אחמד** (בערבית: **زاهي أحمد**; נולד ב-12 באוגוסט 2001) הוא כדורגלן ערבי-ישראלי המשחק בעמדת הקיצוני בהפועל באר שבע מליגת העל.

## קריירה
אחמד את הקריירה שלו בקבוצת הילדים של הפועל מטה אשר ובגיל 17 הצטרף לקבוצת הנוער של הפועל עכו. ב-29 באוגוסט 2017 ערך את הופעת הבכורה שלו בקבוצה בתיקו 3-3 נגד מכבי אחי נצרת במסגרת הליגה הלאומית. עונה לאחר מכן, הפך לשחקן הרכב בקבוצה ורשם 36 הופעות וכבש 6 שערים. ב-2 בנובמבר 2020 הבקיע את שער הבכורה שלו בקבוצה בניצחון 0-2 נגד הפועל עפולה. בעונת 2022/2023 הבקיע 13 שערים ב-31 משחקים.

בקיץ  חתם בהפועל באר שבע וכעבור זמן קצר הושאל לבני סכנין. ב-2 בספטמבר ערך את הופעת הבכורה שלו בקבוצה בתיקו 1-1 נגד הפועל פתח תקווה. ב-16 בדצמבר הבקיע את שער הבכורה שלו בליגת העל בתיקו 1-1 נגד בית"ר ירושלים.

עונה לאחר מכן חזר להפועל באר שבע. ב-25 ביולי 2024 ערך את הופעת הבכורה שלו בקבוצה בתיקו 0-0 נגד צ'רנו מורה וארנה במסגרת מוקדמות הקונפרנס ליג. ב-15 באוגוסט הבקיע את שער הבכורה שלו בהפסד 4-2 למלאדה בולסלאב.

ב-8 במאי 2025 האריך אחמד את חוזהו בהפועל באר שבע בשנתיים נוספות.

## תארים
;הפועל באר שבע
* '''גביע המדינה''': 2024/2025
* **[[אלוף האלופים]]**: 2025

## קישורים חיצוניים

## הערות שוליים

קטגוריה:כדורגלנים ערבים ישראלים
קטגוריה:חלוצי כדורגל ישראלים
קטגוריה:אבו סנאן: אישים
קטגוריה:כדורגלני הפועל עכו
קטגוריה:כדורגלני הפועל באר שבע
קטגוריה:כדורגלני בני סכנין
קטגוריה:ישראלים שנולדו ב-2001
איתי גנות

**איתי גנות** (נולד ב-11 בדצמבר 1976) הוא שחקן ישראלי.

## ביוגרפיה
גנות למד משחק בסטודיו למשחק ניסן נתיב.

## קריירה במשחק
* **[[הללויה (סרט)|הללויה]]** - בתפקיד צביק (2003)
* **[[דיסטורשן (סרט)|דיסטורשן]]** - בתפקיד איתי (2005)
* **מלחמת המלבי** - שיחק בתפקיד ראשי, שיחק את איציק (2005)
* **[[ג'נאם ג'נאם]]** - גילם את לופסקו (2005)
* **[[האוצר מסיני]]** - (2006)
* **[[העיתון (סדרת סרטים)|העיתון]]** - שיחק בתפקיד ראשי, שיחק את מנדי, כתב משפטי (2006)
* **[[החוב (סרט, 2007)|החוב]]** - גילם את אסף (2007)
* **[[האמת העירומה (סדרת טלוויזיה)|האמת העירומה]]** - סדרת דרמה ששודרה בערוץ 10, שיחק את קרלו (2009)
* **אחים** - שיחק את שמואל (2009)
* **[[לחיות מחדש]]** - סדרת טלוויזיה ששודרה בערוץ ארטה (2009)
* **בית המשאלות** - שיחק את אודי (2013)

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקנים ישראלים
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1976
איציק שולמייסטר

**איציק שולמייסטר** (נולד ב-31 באוקטובר 1997) הוא כדורגלן ישראלי המשחק בעמדת המגן השמאלי בעירוני קריית שמונה.

## קריירה
שולמייסטר התחיל את הקריירה שלו בקבוצת הילדים של הפועל תל אביב. ב-4 בדצמבר 2016 ערך את הופעת הבכורה שלו בקבוצה הבוגרת בניצחון 0-1 נגד בני יהודה. בינואר  הושאל להפועל ראשון לציון מהליגה הלאומית. ב-16 בפברואר 2018 הבקיע את שער הבכורה שלו בקבוצה בניצחון 1-3 נגד הפועל פתח תקווה. שיחק בקבוצה גם בעונה שלאחר מכן.

בהמשך שיחק במ.ס. כפר קאסם, הפועל פתח תקווה, מכבי אחי נצרת ומכבי יפו.

בקיץ  חתם בהפועל חדרה מליגת העל. ב-28 באוקטובר 2024 הבקיע את שער הבכורה שלו בליגת העל בהפסד 4-2 למכבי חיפה. ב-21 בנובמבר 2025 חתם בעירוני קריית שמונה.

## קישורים חיצוניים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בת ים: כדורגלנים
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:כדורגלני מועדון ספורט כפר קאסם
קטגוריה:כדורגלני הפועל פתח תקווה
קטגוריה:כדורגלני מכבי אחי נצרת
קטגוריה:כדורגלני מכבי יפו
קטגוריה:כדורגלני הפועל חדרה
קטגוריה:כדורגלני עירוני קריית שמונה
קטגוריה:ישראלים שנולדו ב-1997
2007 בטלוויזיה

בערך זה מצוינים אירועים בולטים שהתרחשו במהלך שנת 2007 ונוגעים לעולם הטלוויזיה.

## אירועים בולטים

[ממוזער|190px|[נטפליקס משיקה את שירות הסטרימינג שלה ב-16 בינואר]]
* 16 בינואר – חברת נטפליקס משיקה את שירות הסטרימינג שלה אשר יחולל מהפכה בדרך בה אנשים צורכים סרטים וסדרות בטלוויזיה. שירות זה יהווה במשך השנים הבאות את פלטפורמת הסטרימינג הגדולה בעולם שמספקת וידאו על פי דרישה. שינוי זה יסלול את הדרך בהמשך לעלייה העצומה בפופולריות של שירותי הסטרימינג ולדעיכת שירותי ההשכרה המסורתיים.
* 5 במאי – תחרות האירוויזיון התקיימה בהלסינקי שבפינלנד. בתחרות זכתה סרביה, עם שירה של הזמרת הסרבית מריה שריפוביץ' "Molitva" ("תפילה").
* 5 בנובמבר – החלה שביתת איגוד התסריטאים האמריקאי של 2007 ו-2008 אשר נמשכה 99 ימים ושיבשה באופן מהותי את ההפקות של תוכניות טלוויזיה אמריקאיות רבות.

## סדרות ותוכניות טלוויזיה חדשות ב-2007

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2007. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2007]]**.

**בישראל**

להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2007. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2007]]**.

**במדינות אחרות**

## סדרות ותוכניות בולטות שבוטלו או הסתיימו ב-2007

**בארצות הברית**

## נולדו

* 6 ביוני – אוברי אנדרסון-אמונס, שחקנית אמריקאית הידועה בעיקר בשל תפקידה בתור לילי טאקר-פריצ'ט בסדרת הטלוויזיה "משפחה מודרנית"

## נפטרו

* 8 בפברואר – אנה ניקול סמית', דוגמנית ושחקנית ואשת טלוויזיה אמריקאית (נולדה ב-1967)
* 8 במרץ – ג'ון אינמן, שחקן טלוויזיה אנגלי (נולד ב-1935)

* 30 באוקטובר – ישראל פוליאקוב, שחקן ובדרן ישראלי, חתן פרס ישראל (נולד ב-1941)

## פרסים

## ראו גם
* 2007 בטלוויזיה בישראל

## קישורים חיצוניים

## הערות שוליים
פאולה סוארס

**פאולה סוארס** (בבלארוסית: **Paola Suárez**;  נולדה ב-23 ביוני 1976) טניסאית עבר ארגנטינאית. היא זכתה להצלחות בתחרויות זוגות נשים בהם זכתה 8 פעמים בתחרויות גראנד סלאם, כולם לצד וירחיניה רואנו פסקואל. הן היו בראש הדירוג העולמי 87 שבועות לא רצופות. באולימפיאדת אתונה היא זכתה במדליית ארד בתחרות זוגות נשים.

## ביוגרפיה
פאולה סוארס נולדה בשנת 1976 בעיירה פרגמינו באזור בואנוס איירס. בגיל 15 היא ניצחה לראשונה בתחרות סבב הטניס העולמי לנשים של ITF. בשנת 1996 היא נכללה במאה הראשונה של דירוג הטניסאיות.

בנוסף לתחרויות הנשים החל משנת 1997 סוארס החלה לשחק בתחרויות זוגות לצד וירחיניה רואנו פסקואל. בשנת 2000 הן הגיעו לגמר באליפות צרפת הפתוחה. ההצלחות הגדולות הגיעו בשנת 2001 כאשר הן ניצחו באליפות צרפת הפתוחה 2001 ובשמך באליפות ארצות הברית הפתוחה 2002 ואליפות אוסטרליה הפתוחה 2004. בסך הכול הן ניצחו 8 פעמים בתחרויות גראנד סלאם אך באליפות וימבלדון הפסידו בגמר 3 פעמים.

סוארס שיחקה בתחרות טניס בסידני, אתונה ולונדון. באתונה היא זכתה במדליית ארד.

פאולה סוארס הייתה חברה בנבחרת גביע בילי ג'ין קינג של ארגנטינה.

בשנת 2005 סוארס נפצעה, עברה ניתוח ובסופו של דבר חזרה להתחרות.

בשנת 2007 סוארס הודיעה על פרישה ולא שיחקה מספר שנים. היא חזרה לתחרויות לקראת משחקים האולימפיים.

לאחר פרישה בשנת 2024 סוארס מתגוררת באוביידו עם משפחתה.

## קישורים חיצוניים

* 

קטגוריה:טניסאיות ארגנטינאיות
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות אוסטרליה הפתוחה
קטגוריה:טניסאיות באולימפיאדת לונדון (2012)
קטגוריה:טניסאיות באולימפיאדת סידני (2000)
קטגוריה:טניסאיות באולימפיאדת אתונה (2004)
קטגוריה:ספורטאיות אולימפיות ארגנטינאיות
קטגוריה:זוכות מדליית ארד אולימפית מארגנטינה
קטגוריה:ילידות 1976
קטגוריה:ארגנטינאים שנולדו ב-1976
וירחיניה רואנו פסקואל

**וירחיניה רואנו פסקואל** (בבלארוסית: **Virginia Ruano Pascual**;  נולדה ב-21 בספטמבר 1973) טניסאית עבר ספרדית. היא זכתה להצלחות בתחרויות זוגות נשים בהם זכתה 8 פעמים בתחרויות גראנד סלאם, רובם לצד פאולה סוארס. הן היו בראש הדירוג העולמי 87 שבועות לא רצופות. באולימפיאדת אתונה היא זכתה במדליית כסף בתחרות זוגות נשים ושחזרה את ההישג בבייג'ינג 2008

## ביוגרפיה
וירחיניה רואנו פסקואל נולדה בשנת 1973 במדריד. היא התחילה לשחק טניס בגיל צעיר. בשנת 1997 היא ניצחה לראשונה בתחרות סבב הטניס העולמי לנשים של ITF.

בנוסף לתחרויות הנשים החל משנת 1997 וירחיניה רואנו פסקואל החלה לשחק בתחרויות זוגות לצד פאולה סוארס. בשנת 2000 הן הגיעו לגמר באליפות צרפת הפתוחה. ההצלחות הגדולות הגיעו בשנת 2001 כאשר הם ניצחו באליפות צרפת הפתוחה 2001 ובשמך באליפות ארצות הברית הפתוחה 2002 ואליפות אוסטרליה הפתוחה 2004. בסך הכול הן ניצוחו 8 פעמים בתחרויות גראנד סלאם אך באליפות וימבלדון הפסידו בגמר 3 פעמים. לאחר פרישה של סוארס, וירחיניה רואנו פסקואל זכתה עוד פעמיים בתחרויות גראנד סלאם לזוגות נשים לצד אנבל מדינה גאריגס.

בתחרויות זוגות מעורבים היא זכתה באליפות צרפת הפתוחה 2001.

וירחיניה רואנו פסקואל שיחקה בתחרות טניס באתונה ובייג'ינג וזכתה פעמיים במדליית כסף. בנוסף לכך היא שיחקה באולימפיאדת אטלנטה.

וירחיניה רואנו פסקואל הייתה חברה בנבחרת גביע בילי ג'ין קינג של ספרד.

היא פרשה מתחרויות בשנת 2010.

## קישורים חיצוניים

* 

קטגוריה:טניסאיות ספרדיות
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות אוסטרליה הפתוחה
קטגוריה:טניסאיות באולימפיאדת בייג'ינג (2008)
קטגוריה:טניסאיות באולימפיאדת אתונה (2004)
קטגוריה:טניסאיות באולימפיאדת אטלנטה (1996)
קטגוריה:ספורטאיות אולימפיות ספרדיות
קטגוריה:זוכות מדליית כסף אולימפית מספרד
קטגוריה:ילידות 1973
ריאליזם כיור המטבח

**ריאליזם כיור המטבח** או **ריאליזם קיטצ'ן סינק** (באנגלית: **Kitchen sink realism**) היא תנועה תרבותית בריטית שהתפתחה בסוף שנות ה-50 ובתחילת שנות ה-60 של המאה ה-20 בתיאטרון, אמנות, רומנים, קולנוע ומחזות טלוויזיה, שבדרך כלל ניתן לתאר את גיבוריה כ"צעירים זועמים" שהתפכחו מהחברה המודרנית. היא השתמשה בסגנון של ריאליזם חברתי  שתיאר את המצבים הביתיים של בריטים ממעמד הפועלים, שחיו בשכירות צפופה ומבלים את שעות הפנאי שלהם בשתייה בפאבים מלוכלכים, כדי לחקור סוגיות חברתיות ופוליטיות שנויות במחלוקת, החל מהפלות ועד לחסרי בית. הסגנון הקשוח והריאליסטי עמד בניגוד חריף לאסקפיזם של מה שכונה "המחזה העשוי היטב" של הדור הישן.

הסרטים, המחזות והרומנים המשתמשים בסגנון זה מתרחשים לעיתים קרובות באזורי תעשייה עניים יותר בצפון אנגליה, ומשתמשים במבטא ובסלנג הנשמעים באותם אזורים. המוסכמות של הז'אנר נמשכו בגם ב ומצאו ביטוי בתוכניות טלוויזיה כגון "Coronation Street" ו"איסטאנדרס".

במונח "בית ספר לכיור המטבח" נעשה שימוש לראשונה באמנויות החזותיות, שם השתמש בו מבקר האמנות  ב-1954 כדי לתאר קבוצת ציירים שכינו עצמם "רביעיית האמנויות היפות" ותיארו סצנות מהסוג הריאליסטי של חיי הבית.

## הערות שוליים

קטגוריה:קולנוע בבריטניה
קטגוריה:יצירות אמנות מודרניסטיות
קטגוריה:תיאטרון בריטי
קטגוריה:סוגות בימתיות
נמל התעופה הבין-לאומי קלמטה

**נמל התעופה הבינלאומי קלמטה "קפטן ואסיליס קונסטנטאקופולוס"** (ביוונית: **Κρατικός Αερολιμένας Καλαμάτας Καπετάν Βασίλης Κωνσταντακόπουλος**) הוא נמל תעופה בעיר קלמטה שביוון. הוא מקבל בעיקר טיסות במהלך הקיץ. במרץ 2013, אג'יאן איירליינס פתחה בנמל בסיס פעולה מרכזי.

## סקירה כללית
### נמל תעופה אזרחי
נמל התעופה ממוקם בין קלמטה ומסיני על כביש GR-82 (פילוס–קלמטה–ספרטה) וממערב לפסי הרכבת במישור נהר פאמיסוס. אורכו של המסלול היחיד הוא בערך 2.7 ק"מ והוא עובר מצפון לדרום מהכביש המהיר צפונה למישור. הטרמינל שוכן ממזרח והגישה אליו מתבצעת באמצעות כבישים GR-7 / E55 / E65 (קלמטה–טריפולי–קורינתוס).

### בסיס טיסה צבאי
בצמוד לנמל תעופה, ממערב למסלול ההמראה, נמצא בסיס צבאי של חיל האוויר היווני. בסיס האווירי משתמש באותו מסלול כמו כלי טיס אזרחיים. משנת 1976 פועלים בבסיס הזה מרכז לאימונים אוויריים והמרכז להכשרת טיסות מכשירים של הכנף האווירי ה-120 של חיל האוויר היווני. ב-2021, בשיתוף פעולה עם אלביט מערכות, הוקם בבסיס בית ספר לטיסה לחיל האוויר היווני. העסקה כוללת רכישת 10 מטוסי M-346 מאסטר, סיוע של אלביט בשדרוג מטוסי T-6 טקסאן II, אספקת מאמני טיסה, הדרכה תחזוקה.

## היסטוריה
נמל התעופה הבינלאומי קלמטה נפתח בשנת 1959. טיסות שכר החלו לפעול משדה התעופה ב-1986 ובניין טרמינל החדש נבנה ב-1991. באותה שנה קיבל חיל האוויר היווני אחראיות על הפעלת נמל התעופה. בשנת 2012 נקרא נמל תעופה על שם קפטן ואסיליס קונסטנטאקופולוס.

ב-16 באוקטובר 1971 נחטף מטוס נוסעים אזורי מסוג NAMC YS-11 טורבו-פרופ של אולימפיק איירווייס. הוא יצא מנמל התעופה הבינלאומי קלמטה לנמל התעופה הבינלאומי הליניקון. היה חוטף אחד, שדרש לקחת אותו ללבנון. כל 64 הנוסעים ואנשי הצוות שרדו לאחר שכוחות הביטחון הסתערו על המטוס והחוטף נעצר. החטיפה נמשכה פחות מיממה.

בנובמבר 2001 נעצרו על ידי המשטרה 14 תצפיתני מטוסים (ספוטרים), 12 אזרחים בריטים ו-2 אזרחים הולנדים, לאחר שנצפו מצלמים מטוסים בבסיס האווירי.

## חברות תעופה ויעדים
חברות התעופה הבאות מפעילות טיסות סדירות וצ'רטר בנמל התעופה קלמטה:

## תחבורה ציבורית לנמל תעופה
ניתן להגיע לנמל תעופה קלמטה באוטובוס או במונית. תחנת האוטובוס ממוקמת קרוב לבניין הטרמינל. הנסיעה באוטובוס בין נמל התעופה לעיר קלמטה אורכת כ-25–20 דקות.

## קישורים חיצוניים

## הערות שוליים

קטגוריה:יוון: שדות תעופה
פארק העירוני למורשת הרכבתית בקלמטה

**פארק העירוני למורשת הרכבתית** (ביוונית: **Δημοτικό Πάρκο Σιδηροδρόμων Καλαμάτας**) הוא מוזיאון פתוח ופארק עירוני שנמצא בעיר קלמטה ופועל משנת 1986 ביוזמת העירייה בהשתתפות אגודת ידידי הרכבת (SFS). שטח הפארק הוא 54 דונם ובשטחו כחלק מהמוזיאון הפתוח נמצאים בניין תחנת הרכבת שהייתה פועלת ברשת מסילות רכבת היווניות (OSE) ומספר רב של קטרים, קרנות וציוד נוסף.

פארק נמצא קרוב לנמל, וגובל לרחוב כריתים.

## התחנה
בשטח מוזיאן הפתוח נמצא בניין דו-קומתי של תחנה הרכבת "קלמטה-נמל". היום פועל בבניין בית קפה. בנוסף, נמצאים בפארק ארבעה רציפי עלייה, מגדל מים, שלוש מנופי מים, ידיות שליטה על מסוטים וגשר מתכת להולכי רגל באורך 28 מ'.


קובץ:Kalamata_Municipal_Railway_Park_3.jpg
קובץ:Kalamata_Municipal_Railway_Park_6.jpg


## מוצגים
בתצוגה בפארק נמצאים שבעה קטרי קיטור (כולל 2 עיצובים של ברדה ו-2 שייכים ל- (SPAP (Piraeus, Athens and Peloponnese Railways, וכן קטר דיזל, מנוף ידני (1890), שתי טרזינות (אחת מופעלת על ידי דוושות והשניה בעזרת ידיים), שלוש קרונות שינה (1885), חמשה קרונות נוסעים (1885), שמונה קרונות משא מסוגים שונים (1885-1947). יש גם קרונות השייכים לחברות הרכבת SPAP, STH ו-EIS, המשמשים כספריות ומתקני עזר וכו'. לאחר רעידת האדמה של 1986, קרונות רבים הפכו זמנית למקלטים לתושבי העיר שביתהם נפגעו.

חלק מהמתקנים משמשים את אגודת ידידי הרכבת היוונית (S.F.S.), מועדון חובבי מסילת הרכבת המסינית (SFSM), וארגון רכבת היוונית (OSE).

## גלריה
### קטרים

קובץ:Kalamata_Municipal_Railway_Park_19.jpg
קובץ:Kalamata_Municipal_Railway_Park_29.jpg
קובץ:Kalamata Municipal Railway Park 2.jpg
קובץ:Kalamata Municipal Railway Park 34.jpg
קובץ:Kalamata Municipal Railway Park 5.jpg
קובץ:Kalamata Municipal Railway Park 55.jpg


### קרנות

קובץ:Kalamata_Municipal_Railway_Park_10.jpg
קובץ:Kalamata Municipal Railway Park 7.jpg
קובץ:Kalamata_Municipal_Railway_Park_25.jpg
קובץ:Kalamata_Municipal_Railway_Park_26.jpg
קובץ:Kalamata Municipal Railway Park 50.jpg


### מתקנים

קובץ:Kalamata Municipal Railway Park 41.jpg
קובץ:Kalamata Municipal Railway Park 46.jpg


### סמלים

קובץ:Kalamata Municipal Railway Park 15.jpg
קובץ:Kalamata Municipal Railway Park 8.jpg
קובץ:Kalamata Municipal Railway Park 9.jpg


## קישורים חיצוניים

קטגוריה:יוון: מוזיאונים
קטגוריה:מוזיאוני תחבורה
קטגוריה:מוזיאונים פתוחים
קטגוריה:אירופה: גנים ופארקים עירוניים
טורטה טרה מונטי

**טורטה טרה מונטי,** עוגת שלושת המגדלים, היא עוגה סן מרינזית מסורתית המורכבת משכבות ופל דקות שביניהן קרם שוקולד או אגוזי לוז ובציפוי פונדנט שוקולד. עוגה זו דומה בצורתה ואופן הכנתה למספר קינוחי שכבות נפוצים אחרים בסן מרינו וצורתה ושמה מיוחסים לשלושת מצודות סן מרינו.

## היסטוריה
שורשיה הקולינריים של הטורטה טרה מונטי מגיעים עד למאה ה-17, בימי הרפובליקה של ונציה. כחלק מההשפעות התרבותיות והפוליטיות הנרחבות של ונציה על סן מרינו, הוטמעו בתרבות גם מתכונים רבים וכיום, עוגה זו אופיינית בעיקר למטבח הסן מרינזי.

החל משנת 1942, מיוצרת הטורטה טרה מונטי בסן מרינו גם באופן מסחרי על ידי חברת לה סרניסימה, שמפעלה ממוקם בעיירה דומניאנו. שמה של החברה מעיד במידה רבה על שורשיה ההיסטורייה של העוגה, שכן "לה סרניסימה" (השלווה), היה כינויה של הרפובליקה של ונציה במשך מאות שנים. העוגה מיוצרת על ידי החברה במגוון גדלים וגרסאות, מגרסת חטיף קטן ועד לעוגות גדולות עם מגוון מילויים, כולל קרם קפה.

## ראו גם

* המטבח הסן מרינזי
* שלוש מצודות סן מרינו

## קישורים חיצוניים

* סרטון המתאר את תהליך הייצור
## הערות שוליים

קטגוריה:מאכלים לאומיים
קטגוריה:קינוחי שוקולד
קטגוריה:עוגות
קטגוריה:המטבח האיטלקי
קטגוריה:סן מרינו: תרבות
מדליית הזהב המלכותית

[ממוזער|האדריכל ה[אנגלים|אנגלי צ'ארלס רוברט קוקרל היה הזוכה הראשון של מדליית הזהב המלכותית ב-1848.]]
**מדליית הזהב המלכותית** (באנגלית: **Royal Gold Medal**) לארכיטקטורה מוענקת מדי שנה על ידי המכון המלכותי לאדריכלים בריטים (RIBA) מטעם בית המלוכה הבריטית, כהוקרה על תרומה משמעותית של אדם או קבוצה לארכיטקטורה הבין-לאומית. הפרס ניתן עבור מפעל חיים ולא עבור יצירה בודדת.

המדליה הוענקה לראשונה בשנת 1848 לצ'ארלס רוברט קוקרל, ולאחריו ללואיג'י קנינה האיטלקי ב-1849. בין הזוכים כמה מהאדריכלים המשפיעים ביותר של המאות ה-19 ה-20 וה-21, כולל אז'ן עמנואל ויולה-לה-דוק (1864), פרנק לויד רייט (1941), לה קורבוזיה (1953), ולטר גרופיוס (1956), לודוויג מיס ון דר רוהה (1969) ובאקמינסטר פולר (1969).

למרות שאחוז ניכר מהזוכים הם בריטיים, מועמדים מכל העולם זכאים לקבל את הפרס.

גם לא אדריכלים נמנים בין הזוכים. כך לדוגמה הוכרו מהנדסים כמו אובה ארופ (1966) ופיטר רייס (1992) שמילאו תפקיד יוצא דופן בהגשמת כמה ממבני המפתח של המאה ה-20 בכל רחבי העולם. הפרס הוענק לעיתים קרובות לסופרים בעלי השפעה על האדריכלות, כולל חוקרים כמו הכומר רוברט וויליס (1862), ניקולאוס פבזנר (1967) וג'ון סאמרסון (1976), וכן תאורטיקנים כמו לואיס ממפורד (1961) וקולין רו (1995). גם ארכאולוגים בין הזוכים כמו אוסטן הנרי לייארד (1868), קארל ריכרד לפסיוס (1869), שארל-ז'אן-מלכיור דה ווגואה (1879), היינריך שלימן (1885), רודולפו לנצ'אני (1900) וארתור אוונס (1909), וציירים כמו פרדריק לייטון (1894). באופן חריג בשנת 1999 ניתן הפרס לעיר ברצלונה.

## רשימת הזוכים

## קישורים חיצוניים

* 

## הערות שוליים

קטגוריה:פרסי אדריכלות
קטגוריה:פרסים בריטיים
זרם הקרח מקאייל

**זרם הקרח מקאייל** (באנגלית: **MacAyeal Ice Stream**) (), הידוע בעבר כ"**זרם הקרח E**", הוא אחד מהזרמים המרכזיים באנטארקטיקה, המנקזים את ארץ מרי בירד אל מדף הקרח רוס. הוא ממוקם בין זרם הקרח בינדשדלר (Bindschadler Ice Stream) לזרם הקרח אשלמאייר (Echelmeyer Ice Stream), ומהווה חלק ממערכת זרמים המסייעת בהעברת קרח מהיבשת אל הים.

## מאפיינים פיזיים

* **אורך:** כ-600 קילומטרים.
* **רוחב:** נע בין 24 ל-80 קילומטרים, בהתאם למיקום המדידה.
* **מהירות זרימה:** מהירות הקרח נעה בין 250 ל-800 מטרים בשנה, מה שהופך אותו לאחד מזרמי הקרח הפעילים באזור.
* **עובי הקרח:** באזור הזרימה המרכזי, עובי הקרח מוערך בכ-1,000 עד 2,000 מטרים.

הזרם נשען על בסיס סלעי המכוסה בשכבת סחף רטובה, מה שמפחית את החיכוך עם הקרקע ומאפשר את התנועה המהירה יחסית של הקרח.

## חשיבות מדעית
זרם הקרח מקאייל מהווה מוקד חשוב לחקר השפעת זרמים תת-קרקעיים, מים מותכים בבסיס הקרחון והתחממות עולמית על יציבות מדפי הקרח.

שינויים בפעילותו עשויים להשפיע על מסות קרח גדולות ולתרום לעליית פני הים בטווח הארוך.

ד"ר מקאייל עצמו תרם רבות להבנת המכניקה של מדפי הקרח וזרמי הקרח באמצעות פיתוח מודלים מתמטיים, ובמיוחד בהקשר לקריסת מדפי קרח כמו מדף הקרח לרסן בי.

## תנאים סביבתיים
הזרם מושפע ממספר גורמים סביבתיים:

* פעילות געשית תת-קרחונית באזור ארץ מרי בירד.
* שינויי טמפרטורה אקלימיים והתחממות האוקיינוס.
* לחצים הידרולוגיים ממי תהום ונהרות תת-קרחוניים.

## היסטוריה
### גילוי ומיפוי זרם הקרח
זרמי הקרח ביבשת אנטארקטיקה נחקרו ומופו לראשונה על ידי אנשי תוכנית המחקר האטלנטית של ארצות הברית במספר עונות החל משנת 1983 ועד 1984 ואילך, אשר העניקו לזרמים את האותיות A, B ו-C וכן הלאה, על פי מיקומם מדרום לצפון.

## מקור השם
הזרם נקרא על שמו של ד"ר דאגלס ר. מקאייל, חוקר אמריקאי מאוניברסיטת שיקגו, שתרם רבות לחקר מדף הקרח רוס, זרמי הקרח במערב אנטארקטיקה והקרחון המערבי של אנטארקטיקה, בין השנים 1989 ל-2002. השם ניתן לו בשנת 2002 על ידי הוועדה המייעצת לשמות אנטארקטיים של ארצות הברית.

## לקריאה נוספת
* זרם קרח
* מדף הקרח רוס

## הערות שוליים

## "MacAyeal Ice Stream". ''Geographic Names Information System''. United States Geological Survey. Retrieved 2009-11-06.

מקאייל
ברומוכלורופלואורויודומתאן

**ברומוכלורופלואוריודומתאן** הוא הלואלקאן היפותטי עם ארבעה מתמירים, שהם כל ההלוגנים היציבים הקיימים בו.

## סקירה
ניתן לראות בתרכובת זו מולקולת מתאן, שכל אחד ארבעת אטומי המימן שלה מוחלפים באטום הלוגן אחר. מכיוון שתמונות המראה של מולקולה זו אינן ניתנות לחפיפה, למולקולה יש שני אננטיומרים. כאחת המולקולות הפשוטות ביותר מסוג זה, היא מצוטטת לעיתים קרובות כתרכובת הכיראלית האב-טיפוסית. עם זאת, מכיוון שאין דרך סינתטית ידועה לייצור ברומוכלורופלואורויודומתאן, התרכובת הכיראלית הפשוטה ברומוכלורופלואורומתאן משמשת במקום זאת כאשר תרכובת כזו נדרשת למחקר.

## קישורים חיצוניים

## הערות שוליים

קטגוריה:סטריאוכימיה
קטגוריה:כימיה תאורטית
ריקרדו דה בורגוס

**ריקרדו דה בּוּרְגוֹס בנגואצ'אה** (בספרדית ובבסקית: **Ricardo de Burgos Bengoetxea**; נולד ב-16 במרץ 1986) הוא שופט כדורגל ספרדי השופט בלה ליגה, ליגת הכדורגל הבכירה בספרד. דה בורגוס הוא שופט של פיפ"א מאז 2018 והוא נמנה עם שופטי דרג העילית של אופ"א.

## קריירת שיפוט
בשנת 2011, החל דה בורגוס לשפוט בליגה הספרדית השנייה, ובשנת 2015 הוא שובץ בלה ליגה, הליגה הבכירה בכדורגל הספרדי. משחקו הראשון כשופט בלה ליגה היה ב-23 באוגוסט 2015, כשהוא שפט משחק בין לבאנטה לסלטה ויגו.

בשנת 2017, הוא שפט את המשחק הראשון של הסופר קאפ הספרדי בין ברצלונה לריאל מדריד.

בשנת 2018, הוא נכלל ברשימת שופטי פיפ"א.

הוא שפט את משחקו הבין-לאומי הראשון ב-10 באוקטובר 2019, במוקדמות יורו 2020, במשחק בין בלארוס לאסטוניה.

## חיים אישיים
דה בורגוס הוא יליד בילבאו, ועובד כטכנאי שיניים.

## קישורים חיצוניים

## הערות שוליים

קטגוריה:שופטי כדורגל
קטגוריה:שופטי כדורגל ספרדים
קטגוריה:ספרד: אישים בספורט
קטגוריה:ספרדים שנולדו ב-1986
סמואל גריפית'

סיר **סמואל ווקר גריפית**' (באנגלית: **Sir Samuel Walker Griffith**; 21 ביוני 1845 - 9 באוגוסט 1920) היה שופט אוסטרלי ופוליטיקאי, שכיהן כנשיא הראשון של בית המשפט העליון של אוסטרליה (1919-1903). בנוסף, שימש כראש ממשלת קווינסלנד בשתי קדנציות (1883–1888, 1890–1893) וכנשיא בית המשפט העליון של קווינסלנד (1893–1903). גריפית' מילא תפקיד מרכזי בניסוח חוקת אוסטרליה והיה דמות מפתח בהקמת המערכת המשפטית הפדרלית.

## ביוגרפיה
נולד במרת'ר טידוויל שבוויילס, השני מבין שני בנים למשפחה נוצרית-קונגרגציונלית. ב-1853, כשהיה בן שמונה, היגרה משפחתו למחוז מורטון ביי בניו סאות' ויילס (כיום בקווינסלנד). למד באוניברסיטת סידני, שם למד תואר ראשון במדעי הרוח עם התמחות קלאסית, מתמטיקה ומדעי הטבע. בעקבות מלגה שקיבל נסע לאירופה, באיטליה פיתח עניין בספרות האיטלקית, ובהמשך תרגם את "הקומדיה האלוהית" של דנטה. הוסמך לעריכת דין ב־1867. ב־1870 שב לסידני והשלים את לימודי התואר השני שלו בלימודים קלאסיים. באותה השנה נישא לג'וליה ג'נט תומפסון.

גריפית' נבחר לראשונה לאספה המחוקקת של קווינסלנד  ב-1872, כנציג מחוז איסט מורטון. הוא כיהן כתובע הכללי (1874–1878) כשר העבודה וכשר החינוך ומונה לראש המפלגה הליברלית ב-1879. בתקופת כהונתו כראש ממשלת קווינסלנד (1883–1888, 1890–1893) הוביל רפורמות חברתיות, כולל חקיקה להגנה על איגודים מקצועיים.

ב-1893 פרש מהפוליטיקה ומונה לנשיא בית המשפט העליון של קווינסלנד. בתפקידו זה ניסח את הקוד הפלילי של קווינסלנד (1899) – הקודקס הפלילי הראשון באוסטרליה, שאומץ מאוחר יותר גם בטוסמניה, פפואה גינאה החדשה, קפריסין וטריטוריות בריטיות נוספות. קוד זה היה הבסיס לדין הפלילי של כ־14 מדינות ברחבי העולם, בין השאר, של ישראל, שעדיין נשען על פקודת החוק הפלילי 1936 (כיום: חוק העונשין).

גריפית' היה פעיל מרכזי בתנועה לפדרליזציה של אוסטרליה. יחד עם אנדרו אינגליס קלארק , הגיש את הטיוטה הראשונה לחוקה ב-1891, שרוב סעיפיה שולבו בחוקה הסופית שאושרה ב-1900. ב-1903 מונה לנשיא הראשון של בית המשפט הגבוה של אוסטרליה, תפקיד בו כיהן עד פרישתו ב־1919. ב־1917 לקה בשבץ. פסיקותיו בנושאים חוקתיים השפיעו רבות על הפרשנות המשפטית.

מת בבריזבן ב-9 באוגוסט 1920 ונקבר בבית הקברות טוואונג לצד אשתו ג'וליה ובנו לוולין.

## לקריאה נוספת
* D. J. Murphy and R. B. Joyce (eds), *Queensland Political Portraits 1859-1952* (Brisbane, 1978)
* Graham, Austin Douglas. "The Life of the Right Honourable Sir Samuel Walker Griffith." *(brisbane,* 1939)
* Pannam, C. "Dante and the Chief Justice”(1959)." *ALJ* 33: 290

## קישורים חיצוניים

* 
* 
* הקוד הפלילי של קוינסלנד באתר החקיקה של ממשלת קווינסלנד.
* אתר אוניברסיטת גריפית'
* אתר חברת סמואל גריפית'

## הערות שוליים

קטגוריה:ילידי 1845
קטגוריה:בוגרי אוניברסיטת סידני
קטגוריה:מתרגמי דנטה אליגיירי
קטגוריה:שופטים אוסטרלים
2015 בטלוויזיה

בערך זה מצוינים אירועים בולטים שהתרחשו במהלך שנת 2015 ונוגעים לעולם הטלוויזיה.

## אירועים בולטים

* 19–23 במאי – תחרות האירוויזיון התקיימה בווינה שבאוסטריה. בתחרות זכתה שוודיה, עם שירו של הזמר השוודי מונס סלמרלוב "Heroes" ("גיבורים").

## סדרות ותוכניות טלוויזיה חדשות ב-2015

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2015. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2015]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2015. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2015]]** ו**[[:קטגוריה:תוכניות טלוויזיה ישראליות שעלו לשידור בשנת 2015]]**.

;

;
;**במדינות אחרות**

## סדרות ותוכניות בולטות שבוטלו או הסתיימו ב-2015

;**בארצות הברית**
;

;

## נפטרו

[120px|ממוזער|[לנרד נימוי]]
* 27 בפברואר – לנרד נימוי, שחקן אמריקאי (נולד ב-1931)
* 1 ביוני – עמוס שוב, שחקן ומדבב ישראלי, מנחה בערוץ הילדים (נולד ב-1967)
* 18 באוגוסט – רמה מסינגר, שחקנית קולנוע, טלוויזיה ותיאטרון ומדבבת ישראלית (נולדה ב-1968)
* 30 באוגוסט – וס קרייבן, במאי ותסריטאי אמריקאי (נולד ב-1939)
* 25 בספטמבר – מוטי קירשנבאום, עיתונאי, איש טלוויזיה ורדיו ישראלי (נולד ב-1939)

## פרסים

## ראו גם
* 2015 בטלוויזיה בישראל

## קישורים חיצוניים

## הערות שוליים
נקר צהוב עורף קטן

**נקר צהוב עורף קטן** (שם מדעי: *Picus chlorolophus*) הוא מין של עוף ממשפחת הנקריים. חי ב והסובטרופי של אסיה, בעיקר בתת-היבשת ההודית ובדרום-מזרח אסיה.

## תיאור
הנקר צהוב העורף אורכו עד 28 סנטימטרים. ומשקל הבוגר 57–74 גרם. צבעו של הנקר ירוק למעט עורפו הצהוב, זנבו השחור והבטן הלבנה. הצוואר והחזה ירוקים. לזכרים הבוגרים יש ראש ירוק וגרון לבן ובנוסף פסים בצבע אדום מעל העין והעורף. לנקבות ולפרטים הצעירים יש כתם בצבע אדום מעל הצוואר. לתת-מין של הנקר הנפוץ בהודו יש ראש בצבע אפור.

לנקר מקור ארוך, ישר ומחודד, זנב הנוצות שלו קשיח, כדי לסייע בתמיכה בגזע העץ בזמן הניקור, רגל מפוצלת כששתי אצבעות קדמיות ושתיים אחוריות, ולשון ארוכה המשמשת אותו לצוד חרקים.

## אזור מחיה
נקר זה נפוץ במדינות הבאות: הודו, בהוטן, נפאל, בנגלדש, סרי לנקה, תאילנד, מיאנמר, קמבודיה, וייטנאם, לאוס, אינדונזיה ומלזיה.

נקר זה מקנן בחורי עצים והנקבה מטילה שתיים עד ארבע ביצים לבנות.

## מצב שימור
ממוזער|נקר צהוב עורף קטן ממין נקבה
מצב השימור של נקר זה על פי הרשימה האדומה של IUCN הוא ללא חשש להכחדה, נכון לשנת 2016.

נקר זה תואר למדע ב-1818 על ידי החוקר לואי-פייר ויילו .

## תת מינים
ידוע על מספר תתי–מינים של הנקר צהוב העורף: (רשימה חלקית)
* כלורופוס (chloropus) - החי בהימלאיה.
* כלוריגסטר (chlorigaster) - החי בהודו, הוא קטן יותר מהמינים האחרים, בלי הצבע הלבן בצוואר, מעט יותר אדום ופחות צבע צהוב בראש, הירוק שלו כהה יותר (ירוק זית) ויש לו כתמים חיוורים על החזה.
* וולסי (wellsi) - החי בסרי לנקה, כהה מעט יותר מהכלוריגסטר, וכתר הראש יותר אדום ממנו.

## לקריאה נוספת

## קישורים חיצוניים

## הערות שוליים

קטגוריה:נקריים
קטגוריה:טקסונים שתוארו בידי לואי-פייר וייו
קטגוריה:בעלי חיים שתוארו ב-1818
קטגוריה:אינדונזיה: עופות
קטגוריה:בהוטן: עופות
קטגוריה:סרי לנקה: עופות
קטגוריה:מיאנמר: עופות
קטגוריה:מלזיה: עופות
קטגוריה:לאוס: עופות
קטגוריה:נפאל: עופות
קטגוריה:תאילנד: עופות
אשליית התדירות

**אשליית התדירות** (באנגלית: **Frequency illusion**) או **אפקט באדר-מיינהוף** היא הטיה קוגניטיבית שבה אדם מבחין במושג, מילה או מוצר מסוים בתדירות גבוהה יותר לאחר התוודעותו אליו. תופעה זו נובעת מהתהליך הפסיכולוגי של חשיבה סלקטיבית והטיית האישוש.

התופעה נקראת גם אפקט באדר-מיינהוף על שמה של כנופיית באדר מיינהוף. השם הוטבע בשנת 1994 בעקבות מכתב לעיתון St. Paul Pioneer Press היוצא לאור במינסוטה. המכתב מתאר כיצד, לאחר שהזכיר פעם אחת את שמה של קבוצת הטרור הגרמנית באדר–מיינהוף, הכותב החל להבחין באזכורים תכופים שלה. בעקבות המכתב קוראים אחרים שיתפו את החוויות שלהם מהתופעה, מה שהוביל אותה לזכות בהכרה. רק ב-2005, כשהפרופסור לבלשנות ארנולד זוויקי כתב על ההשפעה הזו בבלוג שלו, נטבע השם "אשליית התדירות".

## דוגמות
האפקט הפסיכולוגי עשוי להופיע בשלל מצבים. לדוגמה: אנשים קונים מכונית חדשה הרואים פתאום את אותה המכונית בכל מקום, נשים בהריון שמרגישות פתאום שכולן סביבן בהריון, או חיילים שזה עתה התגייסו ששמים לב לחיילים רבים ברחוב.

## סיבות
לטענת זוויקי, שתי הסיבות המרכזיות לאשליית התדירות הן חשיבה סלקטיבית והטיית האישוש. חשיבה סלקטיבית היא הנטייה הלא מודעת לסנן ולהתמקד במידע מסוים תוך התעלמות מגירויים אחרים, והטיית האישוש גורמת למוח לחפש רק ראיות המאשרות את אמונותיו או השערותיו, תוך התעלמות מראיות סותרות.

ההטיות הקוגניטיביות הללו גורמות לאשליית התדירות כמו גם לאשליות נוספות, כגון כשלי קבוצת פנים וקבוצת חוץ, או אשליית הטריות שבה אדם מאמין שדבר מסוים התחיל לאחרונה, רק בגלל שהוא עצמו שם לב אליו לאחרונה.

## קישורים חיצוניים
* גל פרלמן, איך זה שפתאום כולם סביבי חולים? באתר מכון דוידסון לחינוך מדעי
* 
* ארנולד זוויקי, Why are we so illuded? אונ' סטנפורד 2006

## הערות שוליים

קטגוריה:הטיות קוגניטיביות
קטגוריה:אשליות